open-index/open-wikipedia-markdown huggingface dataset:
Պլատովի ձիարձան (Նովոչերկասկ)

**Մատվեյ Պլատովի ձիարձան** (), հուշարձան Ռուսաստանի Դաշնության Ռոստովի մարզի Նովոչերկասկ քաղաքում։ Նվիրված է Դոնի կազակական զորքի ատաման, հեծելազորի գեներալ, Ռուսական կայսրության 18-րդ դարի վերջի - 19-րդ դարի սկզբի բոլոր պատերազմների մասնակից Մատվեյ Իվանովիչ Պլատովին (1753-1818)։ Բրոնզե ձիարձանը տեղադրված է Պլատովի պողոտայում՝ Համբարձման զորական մայր տաճարի առջև։ Բացվել է 2003 թվականին։ Հուշարձանի հեղինակներն են քանդակագործ, ՌԴ վաստակավոր նկարիչ (2004) Ա. Ա. Սկնարինը և ճարտարապետ Ի. Ա. Ժուկովը։

## Պատմություն
Դոնի կազակական զորքի ատաման, հեծելազորի գեներալ Մատվեյ Պլատովի բրոնզե ձիարձանը կառուցվել է Ռոստովի մարզի Նովոչերկասկ քաղաքի Պլատովի պողոտայում՝ Համբարձման զորական մայր տաճարի առջև։ Հուշարձանը բացվել է 2003 թվականի օգոստոսի 23-ին՝ Մատվեյ Պլատովի 250-ամյա հոբելյանի օրերին։

Հուշարձանի նախագծի հեղինակներն են քանդակագործ, Ռուսաստանի Դաշնության վաստակավոր նկարիչ (2004) Ա. Ա. Սկնարինը և ճարտարապետ Ի. Ա. Ժուկովը։

Հուշարձանի հետնամասում, գրանիտե պատվանդանին, փակցված է մետաղյա հուշատախտակ, որի վրա գրված է. 

Պատվանդանի դիմային կողմում թղթագլանի տեսքով մետաղական տախտակին արված է հետևյալ մակագրությունը. 

Հուշարձանի բարձրությունը պատվանդանով մոտ ութ մետր է։ Բրոնզե ձիավորի քանդակի բարձրությունը 3 մետր 20 սանտիմետր է, քաշը՝ մոտ երեք տոննա։ Զորավար Մ. Ի. Պլատովը բազմել է ձիու վրա, նրա ձեռքին հուսարական գլխարկ է, հագուստը զարդարում են շքանշանները, կողքից կախված է թուրը։ Հուշարձանի տարածքը բարեկարգ է։

## Ծանոթագրություններ

## Գրականություն
*Новочеркасск. Энциклопедия. Новочеркасск. Изд. Новопринт. 2005. ISBN 5-94549-006-7.

## Արտաքին հղումներ
* Конный памятник М. И. Платову
* Конный памятник М. И. Платову 

Կատեգորիա:2003 հիմնադրումներ Ռուսաստանում
Կատեգորիա:Ռոստովի մարզի հուշարձաններ
Glock 22

**Clock 22** (), Clock ընկերության ինքնալիցքավորվող ատրճանակ, 40 S&W. տրամաչափով։ Ընդունված է ԱՄՆ-ի ՖԲՌ-ում հատուկ գործակալների սպառազինման համար։

## Կառուցվածք
Glock 22-ը ունի նույն կառուցվածքը, ինչպիսին Clock ֆիրմայի ուրիշ ատրճանակները (բացի Glock 25 և Glock 28 ատրճանակներից, որոնք օգտագործում են ավտոմատիկայի այլ սկզբունք՝ ազատ փակաղակի սկզբունք)։ Փակումը կատարվում է ուղղանկյան մուտքի միջոցով փամփուշտի արտահոսքի համար։ Հարվածաձգանային մեխանիզմը հարվածային է, մասնակի ամրապնդմամբ յուրաքանչյուր կրակոցի ժամանակ։ Ունի երեք ավտոմատ ապահովիչ՝ ձգանի ապահովիչը մեկուսացնում է ձգանի տեղաշարժը, ազատելով այն միայն ձգանի սեղմումով, հարվածի առաջին ապահովիչը թույլ չի տալիս կրակել հարվածի ապահովության ձախողումից, երկրորդ ապահովիչը մեկուսացնում է հարվածը մինչև այն, երբ չի իջեցվում ձգանը, ձեռքի ապահովիչ ատրճանակը չունի։ Ատրճանակի կողը պատրաստված է պլոմերային նյութից։

## Տարբերակներ
Glock 22C - սարքավորված է կոմպենսատորով փողային հատումով և փակաղակի պատյանի տակի բացվածքով, փոքրացնելով ցատկիկը զենքի հարվածի ժամանակ։

## Օգտագործում
Մասսայական սպանությունն Ավրորա քաղաքում, երկու ատրճանակները օգտագործվել են Ջեյմս Հոլսոմի կողմից։

## Ծանոթագրություններ

Կատեգորիա:Զենք այբբենական կարգով
Կատեգորիա:Ատրճանակներ
Երկրաշարժ Իրանում (2017)

**Երկրաշարժ Իրանում** (), աղետալի երկրաշարժ, որը տեղի է ունեցել 2017 թվականի նոյեմբերի 12-ին Իրանի և Իրաքի պետական սահմանի մոտ։ Երկրաշարժը տեղի է ունեցել Թեհրանի ժամանակով 21։ 48-ին (Երևանի ժամանակով 21։ 18-ին, Գրինվիչի ժամանակով՝ 18։ 18-ին)։ Երկրաշարժը տեղի է ունեցել Իրանի Քիրմանշահ օսթանում (նահանգում)։ Երկրաշարժի ուժգնությունը Ռիխտերի սանդղակով կազմել է 7,3 մագնիտուդ (9-10 բալ)։ Երկրաշարժի էպիկենտրոնը գտնվել է Իրաքի Հալաբջա քաղաքից 32 կիլոմետր դեպի հարավ-արևմուտք։ Ցնցումները զգացվել են նաև Իրաքում, Իրանում, այդ թվում նաև ԱՄԷ-ում, Թուրքիայում, Հայաստանում և Իսրայելում։ Ըստ պաշտոնական տվյալների զոհվել է 339 մարդ, վիրավորվել՝ 2530 մարդ, ովքեր ստացել են տարբեր աստիճանի վնասվածքներ։ Մի քանի հարյուր մարդ համարվում է անհետ կորած։

## Զոհեր
Իրանի Քերմանշահ նահանգում, մահացել է առնվազն 300 մարդ, իսկ մոտ 1500 մարդ վիրավորվել է։ Ամենաշատ զոհերը գրանցվել է հենց այս նահանգում։ Ամենաքիչը 6 մարդ զոհվել և ևս 500-ը վիրավորվել են հարևան Իրաքում։ Իրաքի վերաբերյալ տեղեկատվությունը լրատվամիջոցների տրամադրել են Իրաքյան Քուրդիստանի պաշտոնական ներկայացուցիչները։

## Հետևանքներ
Թուրքիայի արտակարգ իրավիճակների նախարարությունը իր օգնությունն է առաջարկել՝ հայտարարելով, որ պատրաստ է ուղարկել 92 փրկարարներ, 4000 վրաններ և 7000 ծածկոցներ։

Հայաստանի նախագահ Սերժ Սարգսյանը ցավակցական հեռագիր է ուղղել Իրանի նախագահ Հասան Ռոհանիին։ Սարգսյանը խորին վշտակցություն և զորակցություն է հայտնել Իրանի նախագահին և բարեկամ ժողովրդին՝ զոհվածների ընտանիքներին և հարազատներին մաղթելով համբերություն, ուժ և կորով, իսկ վիրավորներին՝ շուտափույթ ապաքինում։

## Պատկերասրահ

2017 Kermanshah earthquake by Alireza Vasigh Ansari - Sarpol-e Zahab (05).jpg
2017 Kermanshah earthquake by Alireza Vasigh Ansari - Sarpol-e Zahab (04).jpg
2017 Kermanshah earthquake by Farzad Menati - Sarpol-e Zahab (07).jpg
2017 Kermanshah earthquake by Farzad Menati - Sarpol-e Zahab (02).jpg
2017 Kermanshah earthquake by Farzad Menati - Sarpol-e Zahab (04).jpg
2017 Kermanshah earthquake by Alireza Vasigh Ansari - Sarpol-e Zahab (21).jpg
2017 Kermanshah earthquake by Alireza Vasigh Ansari - Sarpol-e Zahab (15).jpg


## Ծանոթագրություններ

Կատեգորիա:2017 Իրանում
Կատեգորիա:2017 երկրաշարժեր
Կատեգորիա:Երկրաշարժեր Իրանում
Կատեգորիա:Երկրաշարժեր այբբենական կարգով
Դեյվի Չեյզ

**Դեյվի Չեյզ** (, ), ամերիկացի դերասանուհի։

## Կենսագրություն
Դեյվի Էլիզաբեթ Չեյզը ծնվել է 1990 թվականի հուլիսի 24-ին ԱՄՆ-ի Նևադա նահանգի Լաս Վեգաս քաղաքում։ Մայրը՝ Կաթի Չեյզն է, հայրը` Դեյվիդ Շվիլյերը։ Դեյվին սկսեց երգել ու պարել 3 տարեկանից։ 7 տարեկանում նա «Յուտա» երաժշտական թատրոնում հիմնական դեր խաղաց։ 8 տարեկանում նա անցավ քասթինգը և խաղաց առաջին հեռուստատեսային դերը CBS ալիքում։ Ամենահայտի դերերից է՝ Սամանտա Դարկո դերը «Դոնի Դարկո» և «Ս. Դարկո» ֆիլմերում, Սամառա Մորգանի դերը «Զանգ»և «Զանգ 2» ֆիլմերում, ինչպես նաև     «Լիլո և Սթիչ» անիմացիոն մուլտֆիլմի Լիլոի կերպարի ձայնագրումը:.

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
*daveigh.com՝ Դեյվի Չեյզ պաշտոնական կայքում
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Ավստրիայի խորհրդարանական ընտրություններ, 2008

**2008 թվականի Ավստրիայի ազգային ժողովի ընտրությունները** տեղի ունեցան սեպտեմբերի 28-ին և հաղթանակ բերեցին Ավստրիայի Սոցիալ-Դեմոկրատական կուսակցությանը։

Ընտրությունները նշանակվեցին այն բանից հետո, երբ փլուզվեց այսպես կոչված «մեծ դաշինքը», որը կազմված էր Ավստրիայի Սոցիալ-Դեմոկրատական և Ավստրիական ժողովրդական կուսակցություններից։

Եվրոպական Միության երկրներից շարքում առաջինը Ավստրիայում սահմանվեց ընտրելու իրավունք ունենալու 16 տարեկան շեմը

Ընտրություններում զգալի հաջողության հասան Ազատության ավստրիական կուսակցությունը և Ավստրիայի ապագայի համար դաշինքը

Համապետական մակարդակով ընտրություններին մասնակցեցին 10 քաղաքական կուսակցություններ`
* Ավստրիայի Սոցիալ-Դեմոկրատական կուսակցություն (SPÖ),
* Ավստրիական ժողովրդական կուսակցություն (ÖVP),
* Կանաչներ՝ «Կանաչ այլընտրանք» (GRÜNE),
* Ազատության ավստրիական կուսակցություն (FPÖ),
* Ավստրիայի ապագայի դաշինք՝ Յորգ Հայդերի ցուցակ (BZÖ),
* Ավստրիայի քաղաքացիական ֆորում՝ Ֆրից Դինկհաուզերի ցուցակ (FRITZ),
* Քրիստոնյաներ (DC),
* Ավստրիայի կոմունիստական կուսակցություն (KPÖ),
* Ազատական ֆորում (LIF),
* Անհայտ քաղաքացիների «Պահպանել Ավստրիան» նախաձեռնություն (Retto):

Բացի այդ, ձախերը ցուցակներ ներկայացրեցին Բուրգենլանդում, Վերին Ավստրիայում, Զալցբուրգում, Տիրոլում և Վիեննայում։ Կենդանիների պաշտպանության կուսակցությունը՝ Երկիր-մարդ-կենդանի-բնություն կուսակցությունը առաջադրվեց Վիեննայում։ STARK-ը ուժեղ ցուցակ էր ներկայացրել Կարինթիայում։

Ազգային ժողովում մանդատ ստանալու համար կուսակցությունները պետք է հաղթահարեին ձայների 4 տոկոս շեմը։

## Արդյունքներ

Ավստրիայի ազգային ժողովի 2008 թվականի ընտրությունների արդյունքներ՝

## Ծանոթագրություններ

Կատեգորիա:Ավստրիայի ազգային ժողովի ընտրություններ
Կատեգորիա:Ավստրիայի ընտրություններ
Արջը (ֆիլմ, 1938)

**Արջը** (), խորհրդային գեղարվեստական կինոկատակերգություն՝ նկարահանված 1938 թվականին ռեժիսոր Իսիդոր Աննենսկու կողմից, Անտոն Չեխովի համանուն պիեսի հիման վրա։ Խորհրդային կինոյի պատմության մեջ ամենահաջողակ ռեժիսորական դեբյուտներից մեկը։

## Սյուժե
Անսպասելիորեն Պոպովների կալվածք է գալիս հարևանությամբ բնակվող թոշակառու հրետանային պորուչիկ Գրիգորի Սմիրնովը, որը գումարի խիստ կարիք ունի և պահանջում է Ելենա Իվանովնայից անմիջապես մարել իր հանգուցյալ ամուսնու պարտքը` կտրականապես չցանկանալով հեռանալ նրա տանից և հրաժարվելով` սկսում է վիճաբանություն և ստանալով նրա մերժումը, այրուն հրավիրում է մենամարտի։ Պատմվածքը հանգուցալուծվում է անսպասելի երջանիկ ավարտով...

## Դերերում
* Օլգա Անդրովսկայա՝ Ելենա Իվանովնա Պոպովա, «այտերին փոսիկներ ունեցող այրի»
* Միխայիլ Ժարով՝ Գրիգորի Ստեպանովիչ Սմիրնով, «ոչ ծեր կալվածատեր»
* Իվան Պելտցեր՝ Լուկա, Պոպովների սպասավոր
* Կոնստանտին Սորոկին՝ սպասավոր

## Նկարահանող խումբ
Ռեժիսոր դիպլոմային աշխատանքն է Մոսկվայի Գերասիմովի անվան կինեմատոգրաֆիայի համառուսական պետական ինստիտուտին կից կինոակադեմիայում (Սերգեյ Էյզենշտեյնի արվեստանոց)։

* Սցենարի հեղինակ՝ Իսիդոր Աննենսկի
* Ռեժիսոր՝ Իսիդոր Աննենսկի
* Բեմադրող օպերատոր՝ Եվգենի Շապիրո
* Բեմադրող նկարիչ՝ Լյուդմիլա Պուտիևսկայա
* Կոմպոզիտոր՝ Վալերի Ժելոբինսկի
* Հնչյունային օպերատոր՝ Կ. Պոզնիշև
* Ռեժիսորի օգնական՝ Մ. Կորոտկևիչ
* Խմբագրի օգնական՝ Մ. Վոդրեննիկովա
* Օպերատորի օգնական՝ Վ. Վալդայցև
* Հնչյունային ռեժիսորի օգնական՝ Կ. Կաչուրին
* Տնօրն՝ Գրիգորի Կոբիլիվկեր

## Ծանոթագրություններ

## Արտաքին հղումներ
* Фильм ''Медведь'' на телеканале Культура

Կատեգորիա:1930-ականների ռուսերեն ֆիլմեր
Կատեգորիա:1938 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Սև-սպիտակ ֆիլմեր
Կատեգորիա:1930-ականների խորհրդային ֆիլմեր
Ռուսաստանի հանրապետություն

**Ռուսաստանի հանրապետություն** (նաև հայտնի որպես **Ռուսաստան**) (ռուսերեն` Российская Республика, ռուս. նախահեղ. Россiйская Республiка) քիչ կյանք ունեցող պետություն, որը  *[[դե յուրե]]* վերահսկում էր նախկին Ռուսական կայսրության տարածքը, որը ղեկավարում էր Ռուսաստանի ժամանակավոր կառավարությունը։

Հանրապետություն տապալվեց 1917 թվականի հոկտեմբերի 25-ին բռնկված Հոկտեմբերյան հեղափոխությունից հետո և հիմնադրվեց Ռուսաստանի Խորհրդային Ֆեդերատիվ Սոցիալիստական Հանրապետությունը

Պաշտոնապես Հանրապետության ղեկավարությունը Ժամանակավոր կառավարությունն էր, սակայն *[[դե ֆակո]]* իշխանությունը գտնվում էր զինված ուժերի ձեռքում, որը բաժանված էր Ժամանակավոր կառավարության և Պետրոգրադի խորհուրդի միջև։

Հաճախ Ռուսաստանի հանրապետություն տերմինը սխալորեն տրվում է ժամանակաշրջանին, որը սկսվում է կայսր Նիկոլայ II-ի հրաժարականով 1917 թվականի մարտի 2-ին և ավարտվում հանրապետության հռաչկումով 1917 թվականի սեպտեմբերին։ Սակայն այս ժամանակահատվածում միապետի կարգավիճակը որոշված չէր։

## Կառավարական համակարգ
* Ռուսաստանի պետական դումա
* Ռուսաստանի հանրապետության խորհուրդ
* Խորհուրդների համաժողովներ
* Ռուսաստանի ժամանակավոր կառավարություն
* Դիրեկտորիատ (Ռուսաստան)

## Տես նաև
* Ռուսական կայսրություն
* Ռուսաստանի քաղաքացիական պատերազմ
* Ռուսաստանի Խորհրդային Ֆեդերատիվ Սոցիալիստական Հանրապետություն
* ԽՍՀՄ

## Ծանոթագրություններ

## Արտաքին հղումներ
* Սուհանով Հեղափոխության մասին 
* Պավել Միլյուկով «Ռուսական երկրորդ  հեղափոխության պատմությունը», Մինսկ, 2002 թվական

Կատեգորիա:1917 հիմնադրված պետություններ և տարածքներ
Կատեգորիա:Ասիայի պատմական երկրներ
Կատեգորիա:Եվրոպայի պատմական երկրներ
Կատեգորիա:Նախկին հանրապետություններ
Կատեգորիա:Պատմական սլավոնական երկրներ
Կատեգորիա:Ռուսական հեղափոխություն
Լեհաստանի կաթնասունների ցանկ

Այս ցանկում ներկայացված են Լեհաստանի տարածքում գրանցված կաթնասունների տեսակները։

Հետևյալ պիտակները օգտագործվում են Բնության պահպանության միջազգային միության գնահատումների համաձայն, որտեղ ներկայացված է յուրաքանչյուր տեսակի պահպանման կարգավիճակի մասին։

## Ցանկ

## Ծանոթագրություններ

## Արտաքին հղումներ
* 
*
*
*Sachanowicz, K., Ciechanowski M., Piksa K. 2006. Distribution patterns, species richness and status of bats in Poland. Vespertilio 9-10: 151-173. http://www.ceson.org/vespertilio/9_10/Sachanowicz.pdf

Կատեգորիա:Եվրոպայի կաթնասունների ցանկեր
Կատեգորիա:Լեհաստանի կենդանական աշխարհ
Տասսիլին Աջջեր

**Տասսիլին Աջջեր** (), ավազաքարային բարձրավանդակ Սահարայի անապատում, որը գտնվում է Ալժիրի հարավ արևելյան, արևմտյան Լիբիայի և Նիգերի հյուսիսային հատվածում։ Այն ընդգրկում է 300-ից ավելի քարե կամարներ, ավազաքարային սյուներ, ժայռեր և ձորեր, որտեղ մշտապես ջուր կա։ Տասսիլին Աջջերը զբաղեցնում է ավելի քան 72,000 կմ² տարածք։

## Նախապատմական արվեստ
Տարածքը հնագիտական վայր է, որը նշանավորվում է նախապատմական բազմաթիվ ժայռապատկերներով, որոնցից առաջինը լուսաբանվել է 1910 թվականին, և այն թվագրվում է վաղ նեոլիթյան դարաշրջանի վերջին սառցադաշտային շրջանին, որի ընթացքում Սահարան եղել է բնակելի սավաննա, այլ ոչ թե ներկայիս անապատը։ Չնայած աղբյուրները զգալիորեն տարբեր են, ենթադրվում է, որ արվեստի ամենահին նմուշները 12000 տարեկան են։ 15000 փորագրությունների շարքում պատկերված են մեծ վայրի կենդանիներ, այդ թվում` եղնիկներ և կոկորդիլոսներ, անասունների հոտեր և մարդիկ, որոնք պատկերված են որս անելիս և պարելիս։ Ըստ ՅՈՒՆԵՍԿՕ-ի՝ «Նկարների և ժայռապատկերների բացառիկ խտությունը ․․․ Տասսիլինին համաշխարհային ճանաչում է բերել»։

## Աշխարհագրություն
Տասսիլին Աջջերի ամենաբարձր կետը Ադրա Աֆաոնն է, որի բարձրությունը կազմում է 2158 մետր։ Մոտակա քաղաքը Դանիտն է, որը գտնվում է 10 կմ հեռավորության վրա, Տասսիլին Աջջերի հարավ-արևմուտքում։ Հնագիտական վայրը դարձել է ազգային պարկ, կենսոլորտային արգելոց և ընդգրկվել է ՅՈՒՆԵՍԿՕ-ի Համաշխարհային ժառանգության ցանկում, որպես Տասսիլին Աջջեր ազգային պարկ։
Բարձրավանդակը նաև մեծ երկրաբանական և գեղագիտական հետաքրքրություն է ներկայացնում, քանի որ վերոհիշյալ ավազաքարերի երկրաբանական կազմավորումները նման են տարօրինակ լուսնային լանդշաֆտի։

## Էկոլոգիա
Ավազաքարերի բարձրության և ջրային հոսքի պատճառով այստեղ բուսականությունը ավելի հարուստ է, քան շրջակա անապատում։ Այն ընդգրկում է վտանգված էնդեմիկ տեսակների՝ Սահարայի նոճու և մրտենիի անտառավայրը, որը գտնվում են տարածքի արևելյան մասում։

Տասսիլին Աջջեր բառացի նշանակում է՝ «գետերի լեռնաշղթա», որը վերաբերում է այն ժամանակին, երբ կլիման մի քանի անգամ ավելի խոնավ էր, քան այսօր։
Տարբեր կենդանատեսակներ են բնակվում բարձրավանդակում, ինչպիսիք են մուֆլոնները։ Դրանք կաթնասունների միակ մեծ տեսակն են, որ պատկերված են տեղի ժայռապատկերներում։

## Պատկերասրահ

Tassili - catapulte?.jpg
Tassili Sahara 74.jpg
Cupressus dupreziana1.jpg
African cave paintings.jpg
Femme-gravure.jpg
Sleeping Antelope Tin Taghirt.jpg
Tassili Desert Algeria.jpg
Tassili - whites and blacks leaving in harmony?.jpg


## Ծանոթագրություններ

## Արտաքին հղումներ
* Video
* The natural arches of the Tassili n'Ajjer

Կատեգորիա:Ալժիրի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգություն Ալժիրում
Կատեգորիա:Նախնադարյան արվեստ
Լոբամբա

**Լոբամբա** (Սվազի՝ lwbmbh, անգլերեն` Lobamba), Սվազիլենդի Թագավորության ավանդական, հոգևոր և օրենսդրական մայրաքաղաքն է, Պառլամենտի և Թագուհի մոր նստավայրը։ Թագավորության թագավոր Մսվատի III-ն ապրում է քաղաքից 10 կիլոմետր հեռավորության վրա գտնվող Լոզիթա պալատում։ Թագուհի մայրը և թագավորն ամեն տարի ներկա են գտնվում քաղաքում անցկացվող արարողություններին, օգոստոսին և սեպտեմբերին անցկացվող եղեգներով պարին և թագավորական Կրաալին։

## Ծանոթագրություններ

Կատեգորիա:Աֆրիկյան մայրաքաղաքներ
Վահան Չերազ

**Վահան Չերազ** (), հայ հայտնի մարզիկ, Կ.Պոլսի և Հայաստանի Հանրապետության սկաուտական շարժման հիմնադիրներից մեկը։

## Կենսագրություն
Վահան Չերազը հայտնի հասարակական-քաղաքական գործիչ, մտավորական, խմբագիր և գրող Մինաս Չերազի եղբորորդին էր։ Հայրը պոլսահայ իրավաբան Գասպար Չերազն է, որը 1915 թվի ապրիլի 24֊ին հայ մտավորականների հետ աքսորվել է Չանքըրը։ Նա սովորել է Պոլսի և Փարիզի ուսումնական հաստատություններում, եղել է Հ.Մ.Ը.Մ.-ի սկաուտական շարժման հիմնադիրներից մեկը։ Առաջինն էր, որ ֆուտբոլը բերել է Օսմանյան կայսրություն, հիմնել է ֆուտբոլի խմբեր և խաղեր կազմակերպել։ Վահան Չերազի և նրա համախոհների ջանքերով դեռևս 1908 թվականին Պոլսում ստեղծվել է հանրահայտ «Տորք» հայկական մարզական ակումբը, որտեղ նա ֆուտբոլի թիմի առաջատար խաղացողն էր։ 1912 թվականին «Տորք» մարզական ակումբը Պոլսում կազմակերպում էր արդեն լողի, թենիսի ու հեծանվավազքի մրցումներ։

1914 թվականին, երբ սկսվում է Առաջին աշխարհամարտը, Վահան Չերազը մեկնում է Թիֆլիս, ընդգրկվում Զորավար Անդրանիկի կամավորական ջոկատում և նրա հրամանատարությամբ մասնակցում տարածաշրջանում ընթացող մարտական գործողություններին ընդհուպ մինչև 1919 թվականը։ Անդրանիկի ջոկատի կազմալուծումից հետո Չերազը մեկնում է Պոլիս, 1920 թվականին Հայաստանի Հանրապետության Կրթության նախարար Նիկոլ Աղբալյանի հրավերով Պոլիսից տեղափոխվել է Ալեքսանդրապոլ (այժմ՝ Գյումրի), որպեսզի հայրենիքում զարգացնի մարզական կյանքը։ Այդ ժամանակաշրջանում Ցեղասպանությունը վերապրած որբերի մի մասը կենտրոնացած էր Ալեքսանդրապոլում։
Մասնակցել է 1921 թվի փետրվարյան ապստամբությանը։

Հայաստանի խորհրդայնացումից հետո, ի տարբերություն իր ընկերներից շատերին, նա նախընտրում է մնալ հայրենիքում, իր սկաուտների մոտ՝ արհամարհելով իրեն սպառնացող վտանգը և հարազատների զգուշացումները, իսկ 1921 թվականին մասնակցում է փետրվարյան ապստամբությանը։ Արդեն խորհրդային կարգերի օրոք Վահան Չերազը Ալեքսանդրապոլում (Գյումրի) աշխատում է Ամերիկյան օգնության կոմիտեում (Ամերկոմ. Ամերիկյան կոմիտե, "Near East Relief" կոչվող կազմակերպություն), զբաղվում է հայ որբերի խնամակալությամբ, կազմակերպում սկաուտական և մարզական մանկապատանեկան խմբեր։ 1924 թվականին նա անհիմն մեղադրվում է «լրտեսության մեջ հօգուտ ԱՄՆ-ի և Անգլիայի», աքսորվում է Սիբիր, սակայն մի քանի ամիս անց ազատվում է, վերադառնում Խորհրդային Հայաստան և նորից զբաղվում որբերի դաստիարակությամբ։ Թեպետ Վահան Չերազը շարքային դաշնակցական չէր, 1927 թվականին նման զրպարտությամբ  ձերբակալում են Լենինականում, 1928 թվի հունվարի 9֊ին գնդակահարում Թիֆլիսում։

Չերազի կինը՝ Վարդանուշ Չերազը, գնդակահարվել է 1937 թվականին։ Վարդգես Անդրեասյանը՝ Վարդանուշի եղբայրը, որդեգրել է նրանց որբ մնացած դստերը՝ Բյուրակնին։ Վախենալով հետապնդումներից՝ նա փոխում է աղջկա ազգանունը՝ դարձնելով Անդրեասյան։ Բանասեր Բյուրակն Անդրեասյան-Չերազն այժմ բնակվում է Երևանում։

## Հիշատակ
2014 թվականի հունիսի 7-ին Գյումրու մանկավարժական ինստիտուտում բացվել է Վահան Չերազի լսարանը և տեղադրվել նրա կիսանդրին։ 2018 թվականի հուլիսի 23-ին Գյումրի քաղաքի կենտրոնական՝ Վարդանանց հրապարակին հարող Վահան Չերազի անունը կրող փողոցում տեղադրվել է սկաուտական շարժման առաջնորդի հուշարձանը։
մինի|Վահան Չերազի հուշարձանը Գյումրիում

## Ծանոթագրություններ

## Արտաքին հղումներ
* Ընտանեկան ալբոմ. Վահան Չերազ
* Իմ գնդակահարված ցեղը. Վահան Իշխանյան

Կատեգորիա:Հայ հասարակական գործիչներ
Կատեգորիա:Հայ մարզիկներ
Մամուձու

**Մամուձուն** կամ **Մոմոյուն** (Շիմաորե՝ Momoju, ֆրանսերեն` Mamoudzou), ֆրանսիական անդրծովյան տարածքի և Մայոտ դեպարտամենտի մայրաքաղաքն է։ Գտնվում է Հնդկական օվկիանոսում, Մայոտի գլխավոր կղզի Գրանդե-Տերրեի վրա։ Մամուձուն նաև Մայոտի ամենախիտ բնակեցված համայնք է։ Բնակչությունը՝ :

## Պատմություն
Մայոտի նախկին մայրաքաղաքը Ձաուձին էր, որը գտնվում է Պետիտիե-Տերրե փոքր կղզու վրա։ Մամուձուն ընտրվեց դեպարտամենտի նոր մայրաքաղաք 1977 թվականին։ 1985 թվականի ցուցանիշներով քաղաքում բնակվել է մոտ 12,026 մարդ։

Քաղաքում կան բնապահպանական մտահոգություններ ի դեմս ծովային ախտոտման։ Ափամերձ ջրային հատվածների որակի կտրուկ անկում է նկատվել 1977-2007 թվականներին Մամուձու-Ձաուձի նեղուցում։

## Բնակչություն

## Ծանոթագրություններ

Կատեգորիա:Աֆրիկյան մայրաքաղաքներ
Կատեգորիա:Մամուձու
Կատեգորիա:Մայոտի բնակավայրեր
Կատեգորիա:Մայոտի կոմունաներ
Կատեգորիա:Ֆրանսիայի պրեֆեկտուրաներ
Ինչ-ինչ բաներ նահանգային կյանքից

**«Ինչ-ինչ բաներ նահանգային կյանքից»** (), խորհրդային գեղարվեստական հեռուստաֆիլմ՝ նկարահանված Անտոն Չեխովի «Առաջարկ», «Հոբելյան», «Հարսանիք», «Նինոչկա» և այլ պատմվածքների և սցենարների մոտիվներով։ Ֆիլմը կոչվում է նաև «Ինչ որ մի տեղ նահանգային այգում»։

## Սյուժե
Ֆիլմի գործողությունները տեղի են ունենում պարահանդեսում։ Չեխովի տարբեր պատմվածքների սյուժեներով ստեղծված ֆիլմում գլխավոր դերերը կատարում են նույն հերոսները։

## Դերերում
* Տատյանա Դոգիլևա՝ Նատալյա Ստեպանովնա Չուբուկովա/Նինոչկա
* Լև Դուրով՝ Չուբուկով / Կոզուլին
* Անդրեյ Միրոնով՝ պատմող / պորուչիկ
* Օլեգ Տաբակով՝ տարեց պարոն
* Լիա Ախեջակովա՝ Զմեյուկինա/ Մերչուտկինա
* Ալեքսանդր Կալյագին՝ Պովիդոն Մաքսիմովիչ, Կատյայի ամուսին / Խիրին, հաշվապահ / Ապլոմբով / Վիխլենև
* Յուրի Բոգատիրով՝ Լոմով / Շիպուչին / Ять / Նինոչկայի սիրեկան
* Տատյանա Շմիգա՝ պրիմադոնա
* Շանդոր Կալոշ՝ դաշնակահար
* Գերման Կաչին՝ Պրոխոր, ծառա
* Վալենտին Մանոխին՝ դրվագում
* Ի. Աբդեև՝ դրվագում
* Ա. Ռյաբինինա՝ դրվագում

## Նկարահանող խումբ
* Սցենարի հեղինակ՝ Նինա Ֆոմինա, ըստ Անտոն Չեխովի պատմվածքների
* Ռեժիսոր՝ Բորիս Գալանտեր
* Երկրորդ ռեժիսոր՝ Եվգենիա Կոլմիկովա
* Օպերատոր՝ Եվգենի Անիսիմով
* Նկարիչ՝ Էլեոնորա Վինիցկայա

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային ֆիլմեր
Կարուսել (ֆիլմ, 1970)

«**Կարուսել**» (), Միխայիլ Շվեյցերի 1970 թվականին նկարահանած հեռուստատեսային ֆիլմ։ Ֆիլմը նկարահանվել է Անտոն Պավլովիչ Չեխովի նոթատետրի գրառումների և «Շիլաշփոթ» (1883), «Երախտապարտը» (1883), «Անպատկառը» (1885), «Ծխախոտի վնասի  մասին» (1886), «Տխրություն» (1886), «Սիրավեպ  թավջութակով» (1886), «Պոլինկա» (1887) վաղ շրջանի պատմվածքների հիման վրա և բաղկացած է յոթ իրար հետ կապված նովելներից։ 1976 թվականին ստեղծվել է ֆիլմի կինոտարբերակը։

## Սյուժե
# նովել «Երախտապարտը» 
# նովել «Անպատկառը»
# նովել «Սիրավեպ  թավջութակով» (Ամառանոցային կախարդական տեսարան 5 մասից)
# նովել «Ծխախոտի վնասի  մասին»
# նովել «Պոլինկա»
# նովել «Տխրություն»
# նովել «Շիլաշփոթ»

## Դերերում
* Վլադիմիր Բասով` Սմիչկով
* Նատալյա  Վորոբյովա` Բիբուլովա
* Եվգենի Լեոնով`  Իվան  Իվանովիչ  Նյուխին
* Իվան Լապիկով` Իոնա Պոտապով, կառապան
* Պավել Պավլենկո` Իվան Պետրովիչ
* Վալենտինա Տիտովա` Մարիա Սեմյոնովնա
* Վիկտոր Սերգաչյով` Միշա Բոբով 
* Ելենա Կորոլյովա` Պոլենկա, դերձակուհի
* Լեոնիդ Կուրավլյով` Նիկոլայ  Տիմոֆեևիչ, կալվածքի կառավարիչ
* Յուրի Վոլինցև` Սյուսին
* Նիկոլայ Սերգեև` ալևոր դիրիժոր 
* Իգոր Կաշինցև` գրող
* Վյաչեսլավ Տիխոնով` տան գլխավորը
* Ժաննա  Բոլոտովա` Յուլիա Վասիլևնա , տնային դաստիարակչուհի

## Դրվագներում
* Ալևտինա Ռումյանցևա` տիկին (տիտրերում չկա)
* Իննա Ֆյոդրովա` կենդանաբանական այգու այցելու (տիտրերում չկա)

## Ծանոթագրություններ

## Արտաքին հղումներ
*
*«Карусель». Мосфильм 

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային ֆիլմեր
Փառքի բլուր (Նովոչերկասկ)

**«Փառքի բլուր»** (), հուշահամալիր Ռուսաստանի Ռոստովի մարզի Նովոչերկասկ քաղաքում, որը բացվել է Հաղթանակի 35-ամյակի առթիվ։ Գտնվում է Ալեքսանդրի զբոսայգում՝ մուտքի կողքին գտնվող բլրի վրա։

## Նկարագրություն
Մշակութային և հուշապատմական զգալի արժեք համալիրը, որպես այդպիսին, չունի։ Նրա տակ չկան ո՛չ քաղաքի պաշտպանների, ո՛չ այն ազատագրողների, ոչ էլ նացիստների զոհերի գերեզմաններ։ Այդուհանդերձ, պատմական մեծ արժեք է ներկայացնում անմիջականորեն բլուրը, որը պատմության և մշակույթի իսկական հուշարձան է։ Համարվում է, որ այն հայտնվել է սկյութա-սարմատական դարաշրջանում և նրա տակ թաղված են հնության մնացորդներ։

Երկար ժամանակ բլուրը կոչվել է «Բլուր Ալեքսանդրի զբոսայգում»։ Մոտ 150 տարի այն օգտագործել են որպես տեղանքը դիտելու հարթակ, մասնավորապես՝ Տուզլով գետի վարարման ժամանակ։ Մինչև 1917 թվականի հեղափոխությունը բլրում տեղադրված էր հրանոթ, որը կեսօրին, ինչպես Պետերբուրգում, կրակում էր։

Ճարտարապետագեղարվեստական ձևավորումը բավականին նման է Ռուսաստանի և արտերկրի այլ քաղաքներում եղած նմանատիպ բլուրներին։ Երկնքին նայող չորս սվինները խորհրդանշում են պատերազմի չորս տարիները։ Կենտրոնում տեղադրված է Հավերժական կրակը, որի մոտ բետոնե կիսաշրջանին ամրացված են երկաթյա տառեր՝ *«[[Ոչ ոք չի մոռացվել, ոչինչ չի մոռացվել]]»* գրությամբ։ Հուշարձանի արտաքին կիսաշրջանին քարե աստիճաններ են, որոնք սկսվում են Խորհրդային Միության հերոսի աստղի պատկերով և հերոս քաղաքների ցուցակով քարե սալիկների մոտից։ Փառքի բլրի ելքի մոտ դրվել է Հայրենական մեծ պատերազմի տարիներին քաղաքի զոհված բնակիչների ցանկով բետոնե սալիկ։
400px|մինի|ձախից|Բլրի պատմական լուսանկար (1905-1917 թվականների միջև)
1990-ական թվականների վերջից համալիրի վիճակն աստիճանաբար վատացել է։ Հավերժական կրակը մարել է։ Բայց, շնորհիվ քաղաքի վետերանների սկզբունքային դիրքորոշման, մինչև 2012 թվականի մայիսի 9-ը հուշահամալիրն ամբողջովին վերականգնեց և կրկին վառվեց Հավերժական կրակը։

2016 թվականի հոկտեմբերի սկզբին երկու անչափահաս պղծել էին Փառքի բլուր հուշահամալիրը։ Վանդալները դիտահարթակի պատերին, որտեղ գտնվում է Հավերժական կրակը, անպարկեշտ բառեր էին գրել։ Հարուցվել էր քրեական գործ «Վանդալիզմ» հոդվածով։

## Ծանոթագրություններ

Կատեգորիա:Ռոստովի մարզի հուշարձաններ
Կատեգորիա:1980 հիմնադրումներ Ռուսաստանում
Կատեգորիա:Նովոչերկասկի շենքեր և կառույցներ
Լորել Համիլտոն

**Լորել Համիլտոն** (, ), (նախքան ամուսնությունը Լորել Քլեյն)՝ ամերիկացի գրող։ Ստեղծագործել է հիմնականում «սարսափ» ժանրի մեջ, նաև ֆանտաստիկայի (էրոտիկական տարրերով)։ Նրա գրքերը բաժանվում են միլիոնավոր օրինակներով ոչ միայն Միացյալ Նահանգներում, այլ նաև արտասահմանում։

## Կենսագրություն
Լորել Համիլտոն ծնվել է 1963 թվականի փետրվարի 19-ին, Հիբեր-Սպրինգս քաղաքում, որը գտնվում էր Արկանզասի Շիրլի քաղաքի մոտ։ Նրա մանկուտյունը անցել է Ինդիանայի Սիմս գյուղում։

Լորելի ծննդյան տարեդարձից մի քանի ամիս անց հայրը լքեց իր ընտանիքը, թողնելով դստերը մոր՝ Սյուզի Քլայնի (անգլ. Susie Kline) հետ։ Լորելը վեց տարեկան էր, երբ աշխատանքից վերադառնալուց, ավտովթարի հետևանքով մահացավ նրա մայրը։ Հետագայում պարզվեց, որ նրա կյանքը կարող էր փրկվել անվտանգության գոտին, որը նա չէր ամրացրել։ Այդ ժամանակից ի վեր, Լորելը ավտոմեքենայի մեջ գտնվելիս միշտ ամրացնում է անվտանգության գոտին։
Դրանից հետո Լորելը տեղափոխվեց իր տատիկի՝ Լորէ Ջենթրիի (անգլ. Laura Gentry) մոտ։ Հետագա գրողի դաստիարակության մեջ տղամարդկանց դերի վերաբերյալ տվյալները հակասական են։ Ըստ Լորելի խոսքերի,նրա մայրիկի մահը, տատիկի դաստիարակությունը և հայրական խնամքի բացակայությունը այն երեք նախադրյալներից էին, որոնք նրան դարձրեցին այնպիսին, ինչպիսին որ կա»։ Առկա է ևս մեկ տարբերակ, ըստ որի իր և տատիկի հեը ապրում էր մի պապիկ, որը ծեծում էր տատիկին, բայց Լորելի նկատմամբ նա իրեն շատ սիրալիր էր դրսևորում։ Հետագայում Լորելը նշել է, թե ինչու է ստեղծում այդ հրեշներին։ Այն մարդը, ով օգնում էր իրեն թիթեռներ բռնել, մահացու հարվածներ էր հասցնում նրա տատիկին։ Բայց Լորելը սիրում էր նրան, և նա սիրում էր իրեն։ Կարծես նրբության և կոպտության միավորում լիներ և միարժամանակ հակադրում։
 
Կարդալ Լորելը սովորել է յոթ տարեկան հասակում։ Ըստ նրա, իր մոտ եղել է ճիշտ ժամանակին չհայտնաբերված դիսլեքսիա։ Տասներկու տարեկան հասակում սկսել է գրել պատմվածքներ։ Առաջին ավարտված պատմվածքը գրել է տասնչորս տարեկան հասակում։ Լորելը սովորել է Ինդիանայի «Մարիոն» (անգլ. Marion College) քրիստոնեական քոլեջում։ Ավարտելով քոլեջը ստացել է բակալավրի աստիճան, կենսաբանության և անգլերեն գրականության մեջ։ Ուսման ընթացքում ծանոթացել է Հարրի Համիլթոնի հետ, ով շուտով դարձավ նրա ամուսինը։ Ամուսինները տեղափոխվեցին Սենթ Լուիս, որը գտնվում էր Միսսուրի նահանգում։ Նրանք ունեցան մեկ աղջիկ։
Լորելը իր առաջին գրքերն ու պատմությունները գրել է սրճարանում, ազատ ժամանակ։ Այդ ժամանակ հա աշխատել է Xerox ընկերության պահեստամասում։

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կին վիպասաններ
Խորհրդային իշխանության հաստատման 50-ամյակի կոթող (Կոնստանտինովսկ)

**Խորհրդային իշխանության հաստատման 50-ամյակի կոթող** (), հուշարձան-կոթող Ռուսաստանի Ռոստովի մարզի Կոնստանտինովսկ քաղաքում, որը տեղադրվել է Դոնում խորհրդային իշխանության հաստատման 50-ամյակի կապակցությամբ։

Հասցեն՝ Ռոստովի մարզ, ք. Կոնստանտինովսկ, Կոմերիտական և Կոմունիստական փողոցների խաչմերուկ։

## Պատմություն
Խորհրդային իշխանությունը Դոնում հաստատվել է սպիտակգվարդիականի հետ մարտերում։ 1920 թվականի սկզբին այն վերջնականապես հաստատվել է։ Դոնում խորհրդային իշխանության հաստատման 50-ամյակի կոթողը տեղադրվել և բացվել է Ռոստովի մարզի Կոնստանտինովսկ քաղաքի Կոմերիտական և Կոմունիստական փողոցների խաչմերուկում 1967 թվականի նոյեմբերին։

Կոթողը կառուցվել է համաձայն Աշխատավորների պատգամավորների շրջանային խորհրդի 1967 թվականի հունիսի 21-ի №222 որոշման։ Հուշարձան-կոթողի նախագծի հեղինակն էր ռոստովցի քանդակագործ, «Օբլարխպրոյեկտի» նախագծերի նախկին գլխավոր ճարտարապետ, Ռոստովի ինժեներաշինարարական ինստիտուտի ճարտարապետության ամբիոնի վարիչ Վլադիմիր Իվանովիչ Գրիգորը (1913-1996)։ Կոթողի կառուցմանը մասնակցել են նաև քաղաքի երիտասարդությունը և այլ բնակիչներ։

## Նկարագրություն
Կոթողը պատրաստված է աղյուսով երեսպատված և ներսից բետոնապատված երկաթե հիմնակմախքից։ Կոթողը սվաղված է ցեմենտով և երեսպատված մարմարի սալիկներով։

Կոթողը քառանիստ, հատույթում քառակուսի, 11 մետր բարձրությամբ և հատույթում 1,2х1,2 մետր չափսերով սյուն է։ Կոթողի յուրաքանչյուր կողմին գրված են տարեթվերը՝ 1917 - 1967։ Սյունը տեղադրված է երկսանդուղքավոր երկաթբետոնե պատվանդանին։ Ժամանակին կոթողում զմռսվել է Կոնստանտինովսկի կոմերիտականների նամակը 2000 թվականի կոմերիտականներին։ 2015 թվականի վերջում - 2016 թվականի սկզբին կատարվել է հուշարձանի հիմնանորոգում, վերականգնվել է պոկված սալիկը, բարեկարգվել է կոթողին հարող տարածքը։

## Գրականություն
* Михалевич Н. Эхо революции и Гражданской войны.//Семикаракорские вести.-2013.-25 мая.
* Какурин Н. Е., Вацетис И. И. Гражданская война. 1918–1921 / Под ред. А. С. Бубнова и др. — СПб.: Полигон, 2002. — 672 с. с. — (Великие противостояния). — 5100 экз. — ISBN 5-89173-150-9.
* Родионов В. Тихий Дон Атамана Каледина — М.: «Алгоритм», 2007. — 288 с. — ISBN 978-5-9265-0416-0.

## Արտաքին հղումներ
* Обелиск шахтерам–красногвардейцам
* Обелиск шахтерам–красногвардейцам

## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:1967 հիմնադրումներ Ռուսաստանում
Կատեգորիա:Ռոստովի մարզի հուշարձաններ
Կոնստանցիա Ավստրիացի (Լեհաստանի թագուհի)

**Կոստանցիա Ավստրիացի (Լեհաստանի թագուհի)** (, , ; 24 декабря 1588, Գրաց, Ավստրիայի էրցհերցոգություն — 10 հուլիսի 1631, Վարշավա, Ռեչ Պոսպոլիտա), Հաբսբուրգների տան արքայադուստր, էրցհերցոգուհի, Ավստրիացի Կառլ II էրցհերցոգի դուստրը, Լեհաստանի թագավոր և Լիտվայի մեծ իշխան Սիգիզմունդ III-ի երկրորդ կինը։
Ուշադրություն էր ցուցաբերում ամուսնու և լեհա-լիտվական քաղաքականության նկատմամբ։ Կողմնակից էր հակառեֆորմացիային, պարգևատրվել է Կարմիր վարդով։

## Կենսագրություն
### Վաղ տարիներ
Կոնստանցիան ծնվել է Գրացիայում 1588 թվականի դեկտեմբերի 24-ին։ Նա եղել է 13-րդ երեխան և ութերորդ աղջիկը Կառլ II-ի բազմազավակ ընտանիքում (Ավստրիայի էրցհերցոգի և  Մարիա Աննա Բավարացու, Վիտտելսբախների տան արքայադուստրերից)։ Հայրական գծով Ֆերդինանդ I-ի թոռնուհին է։

Կոնստանցիան ստացել է լավ կրթություն։ Նա տիրապետել է լատիներենին, գերմաներենին, իսպաներենին և իտալերենին։

## Ամուսնություն և երեխաներ
մինի|Սիգիզմունդ III Վազա
Նրա ավագ քույրը եղել է Սիգիզմունդ III Վազայի կինը։ Քրոջ մահից հետո, 1605 թվականի դեկտեմբերի 11-ին Կոնստանցիան ամուսնացել է Սիգիզմունդի հետ։
Նրանք ունեցել են յոթ երեխաներ։

#Ջոն Կասիմիր (25 դեկտեմբերի 1607 – 14 հունվարի 1608).
# Ջոն II Կասիմիր Վասա (22 մարտ 1609 – 16 դեկտեմբեր 1672), որը գահակալել է 1648–1668 թվականներին որպես II Կասիմիր․
#Ջոն Ալբերտ Վասա (25 հունիս 1612 – 29 դեկտեմբեր 1634).
#Չարլզ Ֆերդինանդ (13 հոկտեմբեր 1613 – 9 մայիս 1655).
#Ալեքսանդր Չարլզ (4 նոյեմբեր 1614 – 19 նոյեմբեր 1634).
#Աննա Կոնստանցիա (26 հունվար 1616 – 24 մայիս 1616).
#Աննա Կատերինա Կոնստանցիա (7 օգոստոս 1619 – 8 հոկտեմբեր 1651).

## Պատկերասրահ

Պատկեր:Rolka Sztokholmska.jpg|''Կոնստանցիա Ավստրիացու հարսանեկան թափորի մուտքը Կրակով 1605 թվականին
Պատկեր:Troschel Constance of Austria.jpg|Կոնստանցիա Ավստրիացին իսպանական հագուստով դահլիճում 1610 թվականին
Պատկեր:Zywiec2 (js).jpg|Ամրոցը, որտեղ բնակվել է 1624 թվականից
Պատկեր:Konstancja Habsburżanka.jpg|Կոնստանցիա Ավստրիացին՝ որպես Լեհաստանի թագուհի
Պատկեր:Plate of Constance of Austria.jpg|Ափսե՝ Կոնստանցիայի ընթրիքի սպասքից 1605 թվական


## Ծանոթագրություններ

## Արտաքին հղումներ
* The Stockholm Roll , Entry of the Wedding Procession of Constance of Austria and Sigismund III into Kraków in 1605.

Կատեգորիա:Ավստրիայի էրցհերցոգուհիներ
Կատեգորիա:Լեհաստանի արքայադուստրեր և թագուհիներ
Կատեգորիա:Հաբսբուրգներ
Կատեգորիա:Միապետների դուստրեր
Ժենակ

**Ժենակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 668 մարդ, բնակչության խտությունը` 25.85 մարդ/կմ²։ Բնակավայրը զբաղեցնում է 25.84 կմ² տարածք։

2016 թվականի հունվարից Բինյակ համայնքի հետ միասին հանդիսանում է Ժենակ Բինյակ համայնքի մաս։

## Աշխարհագրություն
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 20 կմ հյուսիս-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 444 աշխատունակ (15-64 տարեկան) բնակիչ, որոնցից ակտիվ էին 328-ը, իսկ ոչ ակտիվները` 116։ Ակտիվության ցուցանիշը կազմում է 73,9 %։ 328 աշխատունակ մարդկանցից աշխատել է 296 անձ (156 տղամարդ և 140 կին)։ Գործազուրկ են եղել 32 անձ (19 տղամարդ և 13 կին)։ 116 անաշխատունակներից 26-ը եղել են աշակերտներ կամ ուսանողներ, 54-ը` թոշակառուներ, իսկ 36-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բինյակ

**Բինյակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 225 մարդ, բնակչության խտությունը` 28.96 մարդ/կմ²։ Բնակավայրը զբաղեցնում է 7.77 կմ² տարածք։

2016 թվականի հունվարից Ժենակ համայնքի հետ միասին հանդիսանում է Ժենակ Բինյակ համայնքի մաս։

## Աշխարհագրություն
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 18 կմ հյուսիս-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 138 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 33։ Ակտիվության ցուցանիշը կազմում է 76,1 %։ 105 աշխատունակ մարդկանցից աշխատել է 94 անձ (55 տղամարդ և 39 կին)։ Գործազուրկ են եղել 11 անձ (3 տղամարդ և 8 կին)։ 33 անաշխատունակներից 13-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Ծանոթագրություններ

## Արտաքին հղումներ
* INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Հաղթանակ (հուշահամալիր, Կրասնի Սուլին)

**«Հաղթանակ» հուշահամալիր** (),  հուշահամալիր Ռուսաստանի Ռոստովի մարզի Կրասնի Սուլին քաղաքում։ Բացվել է 1975 թվականի ապրիլի 25-ին։ Ներառում է հուշակոթող, անմար կրակ, խորհրդային զինվորի հուշարձան, հերոսների ծառուղի։

## Պատմություն

Հայրենական մեծ պատերազմի տարիներին՝ 1942 թվականի հուլիսի 21-ին, խորհրդային զորքերը լքեցին գերմանական զորքերի բռնազավթած քաղաքը։

1943 թվականի փետրվարի 14-ին Հարավարևմտյան ճակատի Վորոշիլովգրադյան գործողության ընթացքում խորհրդային զորքերի 5-րդ տանկային բանակի 47-րդ գվարդիական հրաձգային դիվիզիայի (հրամանատար՝ գեներալ-մայոր Ֆեոդոր Օստաշենկո) կողմից Կրասնի Սուլինն ազատագրվեց ֆաշիստական զորքերից։

Կրասնի Սուլինի օկուպացիան տևեց յոթ ամիս (1942 թվականի հուլիսի 21 - 1943 թվականի փետրվարի 14)։ Այդ ժամանակահատվածում գերմանացիները տանջամահ արեցին և գնդակահարեցին քաղաքի ավելի քան 400 բնակչի։

Անմար կրակով «Հաղթանակ» հուշահամալիրը բացվել է 1975 թվականի ապրիլի 25-ին մետաղագործների մշակույթի պալատի մոտ՝ Հաղթանակի հրապարակում, Կրասնի Սուլին քաղաքի բնակիչների կողմից, ի նշանավորումն Հայրենական մեծ պատերազմում խորհրդային ժողովրդի տարած հաղթանակի 30-ամյակի, ի պատիվ Հայրենական մեծ պատերազմից չվերադարձած կրասնիսուլինցիների։ 

Հուշակոթողի հեղինակներն են ճարտարապետ Յան (Յակով) Զանիսը և քանդակագործ Վլադիմիր Բատյայը։

## Նկարագրություն
Հուշահամալիրի 6-մետրանոց քանդակը պատկերում է բարձրացրած ձեռքերում ինքնաձիգով ռազմիկի։ Նա իր մարմնով կտրում է հաղթանակի ժապավենը։ Հարևանությամբ՝ պատվանդանին, տեղադրված են մարմարե սալիկներով երեսպատված կոթողը և անմար կրակը։ Կոթողի վրա գրված են բառեր Ռոբերտ Ռոժդեստվենսկու «Ռեքվիեմ» պոեմից. 

Փառքի ծառուղու մարմարե մույթերին ամրացված Խորհրդային Միության հերոսներ Ա. Ի. Ալեքսեևի, Ա. Մ. Գալատովի, Պ. Ս. Դեռնովի, Ֆ. Ա. Կալինինի, Ի. Մ. Կոռնիենկոյի, Ա. Ս. Կրավցովի, Ի. Կ. Պրոսանդեևի, Վ. Ն. Սիդորինի, Ի. Ա. Օմելչենկոյի, Ի. Ա. Չիստովի և Փառքի շքանշանի լրիվ ասպետ Վ. Ֆ. Սամոխինի հարթաքանդակները։

2000 թվականին, Հաղթանակի 55-ամյակի նախօրեին, իրականացվել է հուշարձանի վերականգնում։

## Պատկերասրահ

Стела. Мемориал Победы. Красный Сулин.jpg|Կոթողը և անմար կրակը
Памятник_советскому_солдату.jpg|Զինվորի քանդակը
Аллея Героев. Кр.Сулин.jpg|Փառքի ծառուղին
Аллея Героев. Красный Сулин.jpg|Փառքի ծառուղին


## Ծանոթագրություններ

## Արտաքին հղումներ
* Мемориал «Победа»
* Мемориал «Победа»
* Мемориал "Победа"

Կատեգորիա:Ռոստովի մարզի հուշարձաններ
Կատեգորիա:1975 հիմնադրումներ Ռուսաստանում
Կատեգորիա:Կրասնի Սուլինի տեսարժանություններ
Բահրուզ Քյանգյարլի

**Բահրուզ Շիրալի բեկ օղլի Քյանգյարլի** (,), ադրբեջանցի նկարիչ։

## Կենսագրություն
Բահրուզ Քյանգյարլին ծնվել է 1892 թ. հունվարի 22-ին Նախիջևան քաղաքում։ 1910 թ. ընդունվել է Թբիլիսիի նկարչական դպրոց։ Նա այդ դպրոցում սովորել է հինգ տարի։ 1915 թվականին դպրոցն ավարտելուց հետո նա վերադարձել է Նախիջևան։ Թբիլիսիի նկարչական դպրոցում նրա ուսուցիչներն էին վրացի արվեստագետներ Օսքար Շմերլինկը, Կիկո Կապաշվիլին և Յակոբ Նիկոլաձեն։

Բահրուզ Քյանգյարլին 1920-1921 թվականներին նկարել է մի շարք գեղեցիկ նկարներ։ Նրանց թվում է Առաջին համաշխարհային պատերազմին մասնակցող ադրբեջանցի զինվորի պատկերը։ 1921 թ. փետրվարի 15-ին կայացավ ցուցահանդես, որտեղ ներկայացված էին Բահրուզ Քանգալիի 500 նկարները։ Ընդհանուր առմամբ, Բահրուզ Քանգալլին ունի շուրջ 2000 նկարներ։
Նա մահացել է 1922 թ. փետրվարի 7-ին, 30 տարեկանում։ 2007 թ. մայիսի 22-ին Նախիջևանում ստեղծվել է Բահրուզ Քյանգյարլու տուն-թանգարանը։

## Պատկերասրահ

Պատկեր:Bahruz Kangarli - Qaçqın qadın.jpg|Փախստական տիկին
Պատկեր:Girl portrait.jpg|Աղջկա նկար
Պատկեր:Dağ mənzərəsi – Bəhruz Kəngərli.jpg|Լեռնային բնապատկեր
Պատկեր:Landscape. Kemgerli.jpg|Բնապատկեր
Պատկեր:Bəhruz Kəngərli - Müsəlman.jpg|Մուսուլման տղամարդ
Պատկեր:Bəhruz Kəngərli - Naxçıvanda abidə.jpg|Հուշարձան Նախիջևանում
Պատկեր:Bəhruz Kəngərli - Məscid (I).jpg|Թյուրբե
Պատկեր:Bəhruz Kəngərli - Erməni kilsəsi Naxçıvan (I).jpg|Հայկական եկեղեցի Նախիջևանում
Պատկեր:Bəhruz Kəngərli - Erməni kilsəsi Naxçıvan (II).jpg|Նախիջևանի Սուրբ Երրորդություն եկեղեցի


## Ծանոթագրություններ

Կատեգորիա:Ադրբեջանցի նկարիչներ
Կատեգորիա:Անձինք նամականիշերի վրա
Ակամա տրագիկ

**«Ակամա տրագիկ» (Ամառանոցային կյանքից)** (), Անտոն Չեխովի մեկ գործողությամբ պիեսը, որը
Չեխովը գրել է 1889 թվականի մայիսի առաջին օրերին իր «Շատերից մեկը» (1887) պատմվածքի հիման վրա։ Նույն տարում կայացել է կատակերգության առաջին բեմադրությունը Պետերբուրգի գերմանական ակումբում։

Առաջին անգամ առանձին հրատարակությամբ տպագրվել է որպես «Ակամա տրագիկ» (Ամառանոցային կյանքից)։ Կատակ մեկ գործողությամբ, Ա. Չեխով։ Հրատարակություն՝ Վ. Ա. Բազարովի անվան թատերական գրադարան։ Լույս է տեսել 1889 թվականի հունիսի 24-ից մինչև հունիսի 30-ը, տպագրվել է 600 օրինակ)։

## Գործող անձիք
* Իվան Իվանովիչ Տոլկաչով՝ ընտանիքի հայր
* Ալեքսեյ Ալեքսեևիչ Մուրաշկին՝ նրա բարեկամը

## Սյուժե
Գործողությունը տեղի է ունենում Պետերբուրգում՝ Մուրաշկինի բնակարանում։ Մուրաշկինի առանձնասենյակը։ Փափուկ կահույք, Մուրաշկինը նստած է գրասեղանի առաջ։ Մտնում է Տոլկաչովը՝ ձեռքին լամպի համար ապակե լուսամփոփ, խաղալիք-հեծանիվ, երեք տուփ գլխարկներով, մեծ կապոց զգեստներով, տոպրակ՝ մեջը շշերով գարեջուր և բամզաթիվ մանր կապոցներ։ Նա աչքերն անիմաստ պտտեցնում է այս ու այն կողմ և ուժասպառ ընկնում բազմոցին։

Իվան Իվանովիչ Տոլկաչովը ընկերոջից՝ Ալեքսեյ Ալեքսեևիչ Մուրաշկինից պարտքով խնդրում է նրա ատրճանակը։ Մուրաշկինը հետաքրքրվում է, և Տոլկաչովը դժգոհում է իր կյանքի վատ իրադարձություններից։ Մուրաշկինն արտահայտում է իր կարեկցանքը, այնուհետև Տոլկաչովին խնդրում է կարի մեքենան և դեղձանիկի վանդակը տանել Օլգա Պավլովնա Ֆինբերգին, իրենց ընդհանուր ծանոթին։ Մուրաշկինի խնդրանքը լսելով՝ Տոլկաչովը հարձակվում է Մուրաշկինի վրա և հետապնդում նրան սենյակում՝ աղաղակելով, որ արյուն է ուզում։

## Ծանոթագրություններ

## Արտաքին հղումներ
* Страницы из Чехова: Один из многих "трагиков поневоле"

Կատեգորիա:1889 պատմվածքներ
Կատեգորիա:Անտոն Չեխովի ստեղծագործություններ
Վաճառական Պանչենկոյի տուն (Կոնստանտինովսկ)

**Վաճառական Պանչենկոյի տուն** (), տուն Ռուսաստանի Ռոստովի մարզի Կոնստանտինովսկ քաղաքում։ Կառուցվել է 1910 թվականին։ Այժմ տանը գործում է կենցաղի տուն։ Ըստ Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ շենքը ճարտարապետական հուշարձան է։

*Հասցեն՝* Ռոստովի մարզ, ք. Կոնստանտինովսկ, Կարտաշովի փողոց, տուն 35։

## Պատմություն
19-րդ դարում - 20-րդ դարի սկզբին Ռոստովի մարզի Կոնստանտինովսկ քաղաքում բազմաթիվ շենքեր կառուցվել են էկլեկտիզմի ճարտարապետական ոճով։ Այս ոճը նույն շենքում միավորում է ռոկոկոյի, բարոկկոյի, Վերածննդի և մոդեռնի կառուցողական և դեկորատիվ տարրերը։ Նման ոճով կառուցված շինության օրինակ է վաճառական Պանչենկոյի երկհարկանի աղյուսե տունը, որը գտնվում է Կոնստանտինովսկ քաղաքի Կարտաշովի փողոցում։ Այս տունը կառուցվել է 1910 թվականին առաջին գիլդիայի ռոստովցի վաճառական, թղթի ֆաբրիկաների և Գրուշևսկի ածխահանքերի սեփականատեր, Դոնի Ռոստովի ժառանգական պատվավոր քաղաքացի Իվան Ստեպանովիչ Պանչենկոյի միջոցներով՝ օրորդաց ռեալական վարժարանի համար։ Այնտեղ գործում էր նաև դեղատուն։

Իվան Ստեպանովիչ Պանչենկոն եղել է հասարակական գործիչ, Ռոստովի քաղաքային դումայի Ալեքսանդր II-ի հուշարձանի կառուցման կոմիտեի անդամ, Նիկոլաևյան քաղաքային հիվանդանոցի շենքերի կառուցման կոմիտեի անդամ, Ռոստովի քաղաքային դումայի երկարամյա իրավասու։ Վաճառականի գումարներով կառուցվել են եկեղեցիներ և հիվանդանոցներ։ Նրա կինը՝ Կապիտոլինա Սեմյոնովնան, եղել է Դոնի Ռոստովի Եկատերինյան օրորդաց վարժարանի պատվավոր խնամակալը։

Ժամանակին շենքի առաջին հարկում էին գտնվում Վալենտինովիչի պահեստն ու դեղատնային խանութը, այստեղ կարելի էր նաև ստանալ բժշկական օգնություն։ Տան երկրորդ հարկը զբաղեցրել է օրորդաց ռեալական վարժարանը։

Ներկայումս Հոկտեմբերի 25-ի և Կարտաշովի փողոցների խաչմերուկում գտնվող տանը կենցաղի տուն է։ Համաձայն Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ վաճառական Պանչենկոյի տունը տարածաշրջանային նշանակության ճարտարապետության հուշարձան է։

## Նկարագրություն
Վաճառական Պանչենկոյի երկհարկանի աղյուսե տունը կառուցվել է էկլեկտիզմի ոճով։ Տունը թեք է անկյունային մասում, երկու հարկերը կոպտատաշ քարից են, ունի միջհարկային քիվ, որմնասյուներ, պսակող քիվ, զարդաքիվերով ուղղանկյունաձև պատուհաններ։ Շենքն ունի երկու մուտք՝ երկու փողոցների կողմից։ Հոկտեմբերի 25-ի և Կարտաշովի փողոցների երկու ճակատներն էլ նույնն են։

## Ծանոթագրություններ

## Արտաքին հղումներ
* Дом купца Панченко
* Архитектурная память Константиновска

Կատեգորիա:Ռուսաստանի մշակութային ժառանգություն
Կատեգորիա:1910 հիմնադրումներ Ռուսաստանում
Կատեգորիա:Ռոստովի մարզի շենքեր և կառույցներ
Սանտա Կրուս դե Տեներիֆե (քաղաք)

**Սանտա Կրուս դե Տեներիֆե** կամ **Սանտա Կրուս** (), Իսպանիայի քաղաք, որը գտնվում է այդ երկրի տարածք հանդիսացող Կանարյան կղզիների ինքնավար համայնքում և հանդիսանում է այդ տարածքի 2 մայրաքաղաքներից մեկը։ Տեղակայված է Ատլանտյան օվկիանոսի ափին։ Զբաղեցնում է 150,56 քառակուսի կիլոմետր տարածք։ Բնակչությունը՝ :

## Ծանոթագրություններ

## Արտաքին հղումներ
* Фотографии города с высоты птичьего полета на сайте maps.live.com
* Краткий путеводитель по Санта Крус-де-Тенерифе

Կատեգորիա:1490-ականների հիմնադրումներ
Կատեգորիա:1494 թվականին հիմնադրված բնակավայրեր
Կատեգորիա:Աֆրիկյան մայրաքաղաքներ
Կատեգորիա:Իսպանիայի ատլանտյան ափին գտնվող նավահանգիստներ
Կատեգորիա:Իսպանիայի ափամերձ բնակավայրեր
Կատեգորիա:Կանարյան կղզիներ
Կատեգորիա:Սանտա Կրուս դե Տեներիֆե
Samsung Galaxy Core 2

**Samsung Galaxy Core 2**, սմարթֆոն, որը ստեղծված է Samsung Electronics-ի կողմից։ Արտադրվել է 2013 թվականին։ Հեռախոսն աշխատում է Android 4.4 օպերացիոն համակարգով։ Սարքն ունի ընդամենը 2 ԳՀց հաճախականությամբ Spreadtrum SC7735s չորս հիմնական պրոցեսոր։

## Բնութագիր
### Պրոցեսոր և տեսախցիկ
Այս մոդելը օգտագործում է 4-core Spreadtrum SC7735s պրոցեսոր, որն ունի 1.2 ԳՀց հաճախականություն։

Սմարթֆոնն ունի երկու տեսախցիկ` հիմնականը՝ 5 մպ թույլատրությամբ, իսկ առջևինը` 0.3 մեգապիքսել։  Հիմնական տեսախցիկը հագեցված է ավտոֆոկուսով, զրոյական շերտի հետաձգմամբ և այլ առաջադեմ գործառույթներով։  Հիմնական ֆոտոխցիկը թույլ է տալիս գրանցել բարձրակարգ տեսանյութ (Full HD) մինչև 30 վայրկյանի հաճախականությամբ։  Տեսախցիկն ունի «Samsung Orb» ֆունկցիա (360 աստիճանի պանորամային նկարահանում), «Sport», «Geotagging» գործառույթներ, դեմքի ճանաչում և այլն։ Տեսագրման համար նախատեսված բանաձևը 720x480 փիքսել է։

### Ծրագրային ապահովում և հիշողություն
Samsung Galaxy Core 2 օպերացիոն համակարգը Android 4.4-ն է Samsung TouchWiz- ի ինտերֆեյսով։  Ներքին հիշողության ծավալը 4 գիգաբայթ է, տեղադրվում է microSD հիշողության քարտերի համար նախատեսված բնիկ, թողունակությունը մինչև 64 գիգաբայթ։  Սմարթֆոնի RAM-ի քանակը մոտ 768 մեգաբայթ է։

### Էկրան
Սարքն օգտագործվում է TFT ֆունկցիայով, իսկ ցուցադրությունը` 4,5 դյում անկյունագծով։  Կա «Multi-touch» և արագաչափ (էկրանի ավտոմատ շրջում)։  Էկրանի թույլտվությունը 480x800 փիքսել է։ Էկրանի գույների քանակը մոտավորապես 16777216 է։

## Ծանոթագրություններ

## Արտաքին հղումներ
* http://www.samsung.com/in/consumer/mobiledevices/smartphones/others/SM-G355HZKDINU
* http://www.phonearena.com/phones/Samsung-Galaxy-Core-2_id8619
* http://www.gsmarena.com/samsung_galaxy_core_ii-6331.php

Կատեգորիա:Սմարթֆոններ
Կատեգորիա:Սամսունգ
Ջիմ Բրեյեր

**Ջեյմս Վ. «Ջիմ» Բրեյեր** (, ), ամերիկացի վենչուրային կապիտալիստ, Accel Partners հիմնադրամի գործընկեր, Accel Management Company նախագահ և Breyer Capital համահիմնադիր/CEO:

## Կրթություն
Բրեյերն ավարտել է Ստենֆորդի համալսարանը՝ ստանալով բակալավրի աստիճան (): Դրանից հետո նա աշխատել է որպես խորհրդատու McKinsey & Company-ում (Նյու Յորք)։ Հետագայում ստացել է մագիստրոսի աստիճան Հարվարդի համալսարանում՝ ստանալով գերազանցության Baker Scholar () (ստանում են լավագույն ուսանողների 5 %-ը)։

## Կարիերա
Բրեյերը Wal-Mart Stores, Inc տնօրենների խորհրդի անդամ է, որտեղ նա ռազմավարարական պլանավորման հանձնաժողովի նախագահն է։ Եղել է Marvel Entertainment-ի տնօրենների խորհրդի անդամ նախքան նրա անցնելը Disney-ին, որտեղ եղել է ռազմավարական պլանավորման և ֆինանսների հանձնաժողովի նախագահ։ Նաև Dell Inc.-ի տնօրենների խորհրդի անդամ է, Boston Celtics-ի մինորիտար բաժնետեր, Stanford Engineering Venture Fund-ի ղեկավար, համաշխարհային տնտեսական ֆորումի տարբեր հանձնաժողովների անդամ, Lead Director Network-ի անդամ։ 2005 թվականին դեկտեմբերին Բրեյերն ստացել է Չինաստանի Hunan () համալսարանի Yuelu () ակադեմիայի պրոֆեսորի պատվավոր աստիճան։

Նախկինում Ջիմ Բրեյերը եղել է ղեկավար National Venture Capital Association-ում (), նախագահ Western Association of Venture Capitalists-ում, խորհրդի անդամ Հարվարդի բիզնեսի դպրոցի Associates-ում, Pacific Community Ventures-ում, ծրագրի ղեկավար Stanford Technology Ventures, Technet-ում (), վստահված անձ Սան Ֆրանցիսկոյի Ժամանակակից արվեստի թանգարանում և Menlo School-ում (), ինչպես նաև եղել է Հարվարդի բիզնեսի դպրոցի հետազոտական կենտրոնի ղեկավար, Ստենտֆորդի համալսարանի շրջանավարտների կոմիտեի նախկին նախագահ։

2011 թվականի ապրիլին և 2012 թվականի մայիսին Forbes-ի կողմից ընդգրկվել է «Միդասի ցուցակի» (ամենահաջողակ ներդրողների ցանկ) առաջին հորիզոնականում, իսկ 2010 թվականի օգոստոսին Fortune ամսագիրը Բրեյերին կոչել է ամենախելացի մարդկանցից մեկը տեխնոլոգիաների ոլորտում և այնտեղ ներդրումների կատարման հարցում։ 2011 թվականի սեպտեմբերի 2-ին հայտարարվել է, որ Բրեյերը ներկայացվել է ընտրվելու News Corporation-ի տնօրենների խորհրդի անդամ։ 2011 թվականի հոկտեմբերին ընտրվել է News Corporation տնօրենների խորհրդի անդամ բաժնետերերի ձայների 98%-ով։

## Ծանոթագրություններ

## Արտաքին հղումներ
* Возвращение Accel, биография Джима Брейера.
*  Jim Breyer's profile  , Accel Partners.
* Business Week profile, Business Week.
* Chicago Business profile Chicago Business.

Կատեգորիա:21-րդ դարի ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Սթենֆորդի համալսարանի շրջանավարտներ